turjo4nis/wikipedia-bn-dump-20250701 huggingface dataset:
ইলেইন টমসন-হিরা

ইলেইন টমসন-হিরা (; জন্ম ২৮শে জুন ১৯৯২) একজন জামাইকান স্বল্পপাল্লার ক্ষিপ্রগতির দৌড়বিদ (স্প্রিন্টার) যিনি মূলত ১০০ মিটার ও ২০০ মিটার দৌড় প্রতিযোগিতায় অংশগ্রহণ করে থাকেন। তিনি এই দুই ধরনের দৌড়ে পাঁচবার অলিম্পিক শিরোপা তথা স্বর্ণপদক জয় করেছেন। ২০২১ সালের হিসাব অনুযায়ী ঐ দুইটি দৌড়ে তিনি বিশ্বের দ্রুততম জীবিত নারী এবং ইতিহাসের দ্বিতীয়-দ্রুততম নারী ছিলেন।

টমসন-হিরা ২০১৫ সালের বিশ্ব অ্যাথলেটিক্স শিরোপাতে পাদপ্রদীপের আলোয় আসেন; সেখানে তিনি ২০০ মিটার দৌড়ে রৌপ্যপদক জয় করেন। এরপর তিনি ব্রাজিলের রিউ দি জানেইরুতে অনুষ্ঠিত ২০১৬ সালের গ্রীষ্মকালীন অলিম্পিক প্রতিযোগিতায় এবং জাপানের টোকিওতে (কোভিড মহামারীর কারণে ২০২১ সালে অনুষ্ঠিত) ২০২০ সালের গ্রীষ্মকালীন অলিম্পিক প্রতিযোগিতায় ১০০ মিটার ও ২০০ মিটার দৌড়ে স্বর্ণপদক জয় করেন। পরপর দুইটি অলিম্পিক প্রতিযোগিতায় এইরূপ দ্বৈত সাফল্য ইতিহাসে আর কোনও নারী অর্জন করেননি। এমনকি পুরুষদের দৌড়ের ইতিহাসেও একমাত্রা টমসন-হিরার দেশের আরেক নাগরিক জামাইকার উসাইন বোল্ট এই সাফল্য দেখিয়েছিলেন।

২০১৬ সালের অলিম্পিক জয়ের পরে টমসন-হিরা অনেক চোটের শিকার হন, ফলে ২০১৭ ও ২০১৮ সালের বিশ্ব অ্যাথলেটিক্স শিরোপাতে তেমন কৃতিত্ব প্রদর্শন করতে পারেননি। কিন্তু ২০২১ সালে অনুষ্ঠিত টোকিও অলিম্পিক প্রতিযোগিতায় তিনি আবার শীর্ষে ফেরত আসেন এবং মাত্র ১০.৬১ সেকেন্ডে মহিলাদের ১০০ মিটার দৌড় শিরোপাটি জিতে অলিম্পিকে অভূতপূর্ব কৃতিত্ব (রেকর্ড) সৃষ্টি করেন। একই প্রতিযোগিতায় তিনি ২১.৫৩ সেকেন্ড সময়ে মহিলাদের ২০০ মিটার দৌড়টি জেতেন, যেটি ছিল তাঁর ব্যক্তিগত সেরা সময়। অলিম্পিক প্রতিযোগিতার পরে ২০২১ সালের আগস্টে মার্কিন যুক্তরাষ্ট্রের ওরেগনে প্রথম দৌড়েই তিনি ১০.৫৪ সেকেন্ডে ১০০ মিটার দৌড়টি জেতেন, যা ছিল ইতিহাসের দ্বিতীয় সেরা সময়।

ইলেইন টমসন-হিরা দুইবার (২০১৬ ও ২০১৭ সালে) ডায়মন্ড লীগ (অভিজাত মল্লক্রীড়াবিদদের বছরব্যাপী প্রতিযোগিতা) জয়লাভ করেন এবং ২০১৯ সালে প্যান-আমেরিকান ক্রীড়া প্রতিযোগিতায় ১০০ মিটার দৌড়ের শিরোপা জয় করেন।

১৯৯২-এ জন্ম
জীবিত ব্যক্তি
২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
২০১৬ গ্রীষ্মকালীন অলিম্পিকের পদক বিজয়ী
২০২০ গ্রীষ্মকালীন অলিম্পিকের পদক বিজয়ী
অলিম্পিক অ্যাথলেটিক্সে (ট্র্যাক অ্যান্ড ফিল্ড) স্বর্ণপদক বিজয়ী
অলিম্পিক অ্যাথলেটিক্সে (ট্র্যাক অ্যান্ড ফিল্ড) রৌপ্যপদক বিজয়ী
ম্যানচেস্টার পারিশের ব্যক্তিত্ব
কমনওয়েলথ গেমসের অ্যাথলেটিক্সে পদক বিজয়ী
২০১৮ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
২০১৪ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
অলিম্পিক মহিলা স্প্রিন্টার
বিশ্ব অ্যাথলেটিক্স চ্যাম্পিয়নশিপের পদক বিজয়ী
বিশ্ব অ্যাথলেটিক্স ইনডোর চ্যাম্পিয়নশিপে পদক বিজয়ী
দুর্গসিংহ

দুর্গসিংহ (আনুমানিক ১০২৫ খ্রিস্টাব্দ) ছিলেন পশ্চিম চালুক্য রাজা দ্বিতীয় জয়সিংহের (অপর নাম জগদেকমল্ল, রাজত্বকাল: ১০১৮-১০৪২ খ্রিস্টাব্দ) যুদ্ধ ও শান্তি-বিষয়ক মন্ত্রী (‘সন্ধি বিগ্রহী’)। দুর্গসিংহ সংস্কৃত ভাষায় রচিত সুপরিচিত নীতিকথামূলক পঞ্চতন্ত্র কাহিনিগুচ্ছ কন্নড় ভাষায় গদ্য-পদ্য মিশ্রিত ‘চম্পু’ শৈলীতে অনুবাদ করেন। পঞ্চতন্ত্র গ্রন্থের এই কন্নড় সংস্করণটির কেন্দ্রীয় বিষয়বস্তু জৈনধর্মের আদর্শ-ঘেঁষা। এই সংস্করণের ৬০টি গল্পের মধ্যে ১৩টি গল্প মৌলিক রচনা। প্রতিটি উপাখ্যানই মূলে রয়েছে একটি নীতিবাক্য এবং প্রতিটি গল্পের শেষেই একটি সারসংক্ষেপ অংশ (‘কথা শ্লোক’) সংযোজিত হয়েছে। কন্নড় সংস্করণটিই আঞ্চলিক ভারতীয় ভাষায় এই গ্রন্থের প্রথম সংস্করণ এবং এই গ্রন্থের লেখক একজন মন্ত্রী হওয়ায় রাষ্ট্রবিজ্ঞান (‘রাজনীতি’) সংক্রান্ত একটি গ্রন্থ লিখতে উদ্যত হয়েছিলেন। গবেষক আর. নরসিংহাচার্যের মতে, এই গ্রন্থের রচনাকাল আনুমানিক ১০২৫ খ্রিস্টাব্দ। তবে আধুনিক কন্নড় কবি ও গবেষক গোবিন্দ পাই পাণ্ডুলিপির শেষ স্তবক থেকে তথ্য সংগ্রহ করে মনে করেন যে গ্রন্থটি সমাপ্ত হয়েছিল ১০৩১ খ্রিস্টাব্দের ৮ মার্চ।

লেখকের পরিচয়
দুর্গসিংহ ছিলেন জন্মসূত্রে ব্রাহ্মণ। কথিত আছে যে তিনি ছিলেন স্মার্ত ভাগবত সম্প্রদায়ভুক্ত হিন্দু। উল্লেখ্য, এই সম্প্রদায় শিব ও বিষ্ণু উভয় দেবতাকেই সমান গুরুত্ব সহকারে পূজা করে। তিনি ছিলেন কিসুকডু নাডুর (প্রাচীন কর্ণাটকের অপর নাম) আদি বাসিন্দা এবং বাস করতেন সয়্যদি ব্রাহ্মণ উচ্চশিক্ষা বিদ্যালয়ে (‘অগ্রহর’)।

পঞ্চতন্ত্র সাহিত্যের ইতিহাস

পঞ্চতন্ত্র গ্রন্থের মূল পাঠটি অধুনা লুপ্ত হলেও এটি যে ৩০০ খ্রিস্টাব্দ নাগাদ (অথবা দুই বা এক শতাব্দী আগে বা পরে) সংস্কৃত ভাষায় রচিত একটি পৃথক রচনা, তার প্রমাণ পাওয়া যায়। গ্রন্থটির মধ্যে রচয়িতার নাম হিসেবে বিষ্ণু শর্মার নাম উল্লিখিত হয়েছে, কিন্তু তিনি যে বাস্তব চরিত্র এবং একজন কাল্পনিক গল্পকথক চরিত নন, তার কোনও প্রমাণও পাওয়া যায় না। দুর্গসিংহের অনুবাদটির ভিত্তি ছিল তথাকথিত ‘দক্ষিণী পঞ্চতন্ত্র’ — একটি সংস্করণ, যা সেই মূল গ্রন্থের অনেকটাই অনুরূপ যে গ্রন্থটিকে হিতোপদেশ এবং পঞ্চতন্ত্র গ্রন্থের অন্যান্য আঞ্চলিক ভারতীয় সংস্করণের সঙ্গে একই বর্গভুক্ত করা হয়।

কিংবদন্তি উৎস
দুর্গসিংহ (বা যে সূত্র থেকে তিনি এই কাহিনিমালা গ্রহণ করেছিলেন) পঞ্চতন্ত্র কাহিনিগুচ্ছের একটি নিজস্ব কিংবদন্তিমূলক গ্রন্থ-ইতিহাস সৃষ্টি করেছিলেন। তবে সাধারণভাবে মনে করা হয়, পঞ্চতন্ত্র প্রকৃতপক্ষে বৃহৎকথা গ্রন্থের একটি অংশ (যদিও মূল বৃহৎকথা-য় পঞ্চতন্ত্র অংশটি পাওয়া যায় না, পরবর্তীকালে কাশ্মীর বা উত্তর-পশ্চিম ভারতে রচিত একটি পাঠান্তরেই এই গ্রন্থে পঞ্চতন্ত্র-এর অংশীভূত উপাখ্যানগুলি যুক্ত করা হয়)।

দুর্গসিংহের সংস্করণে বলা হয়েছে যে, হিন্দু দেবতা শিব যখন তাঁর পত্নী পার্বতীকে একটি মহৎ উপাখ্যান শোনাচ্ছিলেন তখন শিবের প্রধান পরিচর পুষ্পদত্ত সেটি আড়ি পেতে শোনেন। সেই কাহিনিটিই পরে রাজা শালিবাহনের সভাকবি গুণাঢ্য (যাঁকে পুষ্পদত্তের অবতার মনে করা হত) কর্তৃক পৈশাচী ভাষায় বৃহৎকথা গ্রন্থের আকারে পুনর্কথিত হয়। এছাড়াও দুর্গসিংহ উল্লেখ করেছেন যে, বসুভগ দত্ত (পঞ্চতন্ত্র গ্রন্থের বেশ কয়েকটি ‘দক্ষিণী’ পাঠান্তরে বিষ্ণু শর্মার বদলে বসুভগ দত্তের নাম উল্লিখিত হয়েছে) রচিত সংস্কৃত পাঠটি ছিল মূল পৈশাচী সংস্করণের ‘পাঁচটি কাহিনি’র সংকলন, সেই কারণেই এই গ্রন্থের নামকরণ করা হয় ‘পঞ্চতন্ত্র’।

পাদটীকা

উল্লেখপঞ্জি

 

কন্নড় লেখক
কর্ণাটকের ইতিহাস
ভারতীয় কবি
১১শ শতাব্দীর ভারতীয় লেখক
কন্নড় ভাষার লেখক
ভারতীয় পুরুষ কবি
১১শ শতাব্দীর অনুবাদক
আর্থার জেমস রিচার্ড অ্যাশ

আর্থার জেমস রিচার্ড অ্যাশ (৩০ সেপ্টেম্বর, ১৯০৬ – ১৫ জানুয়ারি, ১৯৮৮) ব্রিটিশ কলম্বিয়ার একজন বণিক, পৌরকর্তা এবং রাজনৈতিক ব্যক্তিত্ব ছিলেন। তিনি ১৯৪৮ থেকে ১৯৫২ পর্যন্ত ব্রিটিশ কলাম্বিয়া লিবারেল পার্টির প্রতিনিধি হিসেবে ব্রিটিশ কলাম্বিয়া আইনসভায় সানিচের প্রতিনিধিত্ব করেছিলেন।

প্রারম্ভিক ও পারিবারিক জীবন 
আর্থার অ্যাশ ১৯০৬ সালে ম্যানিটোবার ব্র্যান্ডনে জন্মগ্রহণ করেন। তিনি ডাব্লিউ এইচ অ্যাশ এবং ক্যাথারিন ম্যাকডোনাল্ডের ছেলে। তিনি অটোয়ায় শিক্ষালাভ করেন। অ্যাশ ১৯৪৩ সালে ভেরা মারি কার্নিকে বিয়ে করেছিলেন।

কর্মজীবন 
আর্থার অ্যাশের কর্মজীবন শুরু হয় ১৯৩৪ সালে। তাকে অটোয়ার কানাডা মিলিশিয়ার ৪র্থ প্রিন্সেস লুইস ড্রাগুন গার্ডের একজন লেফটেন্যান্ট হিসাবে মনোনীত করা হয়েছিল। তিনি ১৯৩৪ থেকে ১৯৪২ পর্যন্ত অটোয়ায় একজন পৌর মুখ্যকর্তা ছিলেন। তিনি দ্বিতীয় বিশ্বযুদ্ধে অংশগ্রহণ করেছিলেন এবং ১৯৪৬ সালে ব্রিটিশ কলাম্বিয়ার সানিচে চলে আসেন  ব্রিটিশ কলাম্বিয়ার সুপ্রিম কোর্টের বিচারক হিসেবে নরম্যান উইলিয়াম হুইটেকারের নাম ঘোষণার পর ১৯৪৮ সালের উপনির্বাচনে অ্যাশ প্রথমবারের মতো নির্বাচিত হন। তিনি প্রাদেশিক পরিষদে লিবারেল-কনজারভেটিভ জোটের সদস্য ছিলেন। ১৯৫২ সালে পুনর্নির্বাচনে অ্যাশ পরাজিত হয়েছিলেন। তিনি সানিচ নগরের মুখ্য শাসক হিসাবে দুইবার ক্ষমতায় ছিলেন।

মৃত্যু 
আর্থার অ্যাশ ১৯৮৮ সালে ৮১ বছর বয়সে ব্রিটিশ কলাম্বিয়ার ভিক্টোরিয়ায় মৃত্যু বরণ করেন।

তথ্যসূত্র 

১৯৮৮-এ মৃত্যু
১৯০৬-এ জন্ম
ব্রিটিশ কলাম্বিয়া লিবারেল পার্টির আইনসভার সদস্য
দ্বিতীয় নাগবর্মা

দ্বিতীয় নাগবর্মা (খ্রিস্টীয় মধ্য-একাদশ বা মধ্য-দ্বাদশ শতাব্দী) ছিলেন কন্নড় ভাষায় পণ্ডিত এবং পশ্চিম চালুক্য রাজসভার এক বৈয়াকরণ। তিনি ছিলেন প্রাচীন-কন্নড় ভাষার সর্বপ্রথম তিন সর্বাধিক উল্লেখযোগ্য ও প্রামাণ্য বৈয়াকরণদের অন্যতম (অপর দু’জন হলেন আনুমানিক ১২৬০ খ্রিস্টাব্দের কেশীরাজ ও আনুমানিক ১৬০৪ খ্রিস্টাব্দের ভট্টকলঙ্ক দেব)। দ্বিতীয় নাগদত্তের খ্যাতি ছন্দ, অলংকার শাস্ত্র, কাব্যতত্ত্ব, ব্যাকরণ ও শব্দকোষ সহ কন্নড় সাহিত্যের বিভিন্ন বর্গে তাঁর উল্লেখযোগ্য অবদানের জন্য। গবেষক আর. নরসিংহাচার্যের মতে, এই দিক থেকে বিচার করলে সমগ্র প্রাচীন কন্নড় সাহিত্যে দ্বিতীয় নাগবর্মার স্থান স্বতন্ত্র। তাঁর রচনাবলি এখনও সুলভ এবং সেগুলিকে কন্নড় ভাষা ও তার বিকাশ-সংক্রান্ত গবেষণার কাজে প্রামাণ্য গ্রন্থ বলে গণ্য করা হয়।

চালুক্য রাজা জগদেকমল্ল দ্বিতীয় নাগবর্মাকে ‘কটকাচার্য’ (‘রাজকবি’) ও ‘কটকোপাধ্যায়’ (‘সামরিক শিক্ষক’) উপাধিতে ভূষিত করেছিলেন। তাঁর বিখ্যাত গ্রন্থগুলি হল ব্যাকরণ, ছন্দ ও কাব্যতত্ত্ব-সংক্রান্ত কাব্যালোকন', ব্যাকরণ-সংক্রান্ত কর্ণাটক-ভাষাভূষণ, শব্দকোষ বাস্তুকোষ (বা অভিধানবাস্তুকোষ) এবং বর্ধমানপুরাণ'' নামে একটি জৈন পুরাণ (মহাকাব্য)। দ্বিতীয় নাগবর্মার ব্যাকরণের আদর্শটি সংস্কৃত ব্যাকরণের কতন্ত্র ধারা-ভিত্তিক। লেখকও জনৈক শালিবাহন রাজার বিশিষ্ট সংস্কৃত বৈয়াকরণ সর্ববর্মার নামানুসারে নিজেকে ‘অভিনব সর্ববর্মা’ (‘আধুনিক সর্ববর্মা’) নামে অভিহিত করেছেন।

তথ্যসূত্র

উল্লেখপঞ্জি

 

কন্নড় লেখক
কর্ণাটকের ইতিহাস
কন্নড় কবি
কন্নড় ভাষাবিদ
পশ্চিম চালুক্য সাম্রাজ্য
১২শ শতাব্দীর ভারতীয় লেখক
কর্ণাটকের লেখক
ভারতীয় পুরুষ লেখক
নরম্যান উইলিয়াম হুইটেকার

নরম্যান উইলিয়াম হুইটেকার ( ১৮ নভেম্বর, ১৮৯৩ – ১৯৮৩) ব্রিটিশ কলাম্বিয়ার একজন কানাডিয় আইনজীবী, বিচারক এবং রাজনৈতিক ব্যক্তিত্ব ছিলেন। তিনি ব্রিটিশ কলাম্বিয়া লিবারেল পার্টির সদস্য হিসেবে ১৯৩৩ থেকে ১৯৪৭ পর্যন্ত ব্রিটিশ কলম্বিয়া আইনসভায় সানিচের প্রতিনিধিত্ব করেন।

প্রারম্ভিক ও পারিবারিক জীবন 
নরম্যান উইলিয়াম হুইটেকার ১৮৯৩ সালে ব্রিটিশ কলাম্বিয়ার কামলুপসে জন্মগ্রহণ করেন এবং ভিক্টোরিয়ায় শিক্ষিত হন। হুইটেকার আইনবিদ্যা অধ্যয়ন করার পর, ভিক্টোরিয়ায় বারের যুক্ত হন এবং সেখানে পেশাজীবি হিসেবে আইন অনুশীলন করেন।  ১৯২৯ সালে, তিনি গোয়েনডোলাইন সি এ জিলিসকে বিয়ে করেন।

কর্মজীবন 
নরম্যান উইলিয়াম হুইটেকার ১৯৩৭ থেকে ১৯৪৭ পর্যন্ত ব্রিটিশ কলাম্বিয়া আইনসভার স্পিকার ছিলেন। হুইটকার ১৯৪১ সালে সংক্ষিপ্ত সময়ের জন্য রাজ্যের অ্যাটর্নি জেনারেল হিসাবে দায়িত্ব পালন করেছিলেন; লিবারেল-কনজারভেটিভ জোট সরকারের পক্ষে তদবির করার জন্য তিনি তার মন্ত্রিসভা পদ থেকে পদত্যাগ করেন। ১৯৪৭ সালে, হুইটটেকার ব্রিটিশ কলাম্বিয়ার সুপ্রিম কোর্টের জন্য নিযুক্ত হলে আইনসভায় তার আসন থেকে পদত্যাগ করেন। ১৯৬৩ সালে তিনি ব্রিটিশ কলাম্বিয়ার আপিল আদালতের বিচারক মনোনীত হন। স্ত্রীর স্বাস্থ্যের সমস্যার কারণে হুইটকার পরের বছর অবসর নেন।

মৃত্যু 
নরম্যান উইলিয়াম হুইটেকার ১৯৮৩ সালে ৯০ বছর বয়সে ভ্যাঙ্কুভারে মৃত্যু বরণ করেন।

তথ্যসূত্র 

১৯৮৩-এ মৃত্যু
১৮৯৩-এ জন্ম
ব্রিটিশ কলাম্বিয়া লিবারেল পার্টির আইনসভার সদস্য
ব্রিটিশ কলাম্বিয়ার আইনসভার স্পিকার
ব্রিটিশ কলাম্বিয়ার অ্যাটর্নি জেনারেল
ব্রিটিশ কলাম্বিয়ার বিচারক
ব্রিটিশ কলাম্বিয়ার আইনজীবী
১৯৮৫-এ মৃত্যু
২০২১ নরওয়ে নারী ক্রিকেট দলের সুইডেন সফর

নরওয়ে নারী ক্রিকেট দল ২০২১ সালের আগস্ট মাসে দুটি ২০ ওভারের ম্যাচ ও একটি টোয়েন্টি২০ আন্তর্জাতিক (টি২০আই) ম্যাচ খেলার জন্য সুইডেন সফর করে। সবগুলো ম্যাচ কোলস্‌ভা শহরের গুটস্টা ভিকেড ক্রিকেট ক্লাব মাঠে অনুষ্ঠিত হয়। টি২০আই ম্যাচটি ছিল সুইডেন দলের খেলা প্রথম আনুষ্ঠানিক নারী টি২০ আন্তর্জাতিক ম্যাচ। টি২০আই ম্যাচটিতে সুইডেন ২ উইকেটে জয়লাভ করে।

দলীয় সদস্য

২০ ওভারের ম্যাচের সিরিজ

১ম ২০ ওভারের ম্যাচ

২য় ২০ ওভারের ম্যাচ

একমাত্র টি২০আই

তথ্যসূত্র

বহিঃসংযোগ
 ইএসপিএনক্রিকইনফোতে সিরিজের প্রধান পাতা 

নরওয়ে ২০২১
২০২১-এ আন্তর্জাতিক ক্রিকেট প্রতিযোগিতা
চিত্তরঞ্জন মুখোপাধ্যায়

চিত্তরঞ্জন মুখোপাধ্যায়    (অক্টোবর, ১৯১৯ ―  ২৭ সেপ্টেম্বর,১৯৪৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব ও ভারতীয় নৌবিদ্রোহের শহীদ।

চিত্তরঞ্জন মুখোপাধ্যায়   ব্রিটিশ শাসনামলে সেনাবিভাগের এক কর্মী ছিলেন। সহকর্মী  মানকুমার বসু ঠাকুরের নেতৃত্বে জাতীয়তাবাদী আন্দোলনে যোগ দেন। এগিয়ে আসেন আরো দশজন বাঙালি তরুণ, যারা সকলেই পেশায় ছিলেন চতুর্থ মাদ্রাজ উপকূল রক্ষী বাহিনীর সেনা। তারা  হলেন - কালীপদ আইচ, দুর্গাদাস রায়চৌধুরী , নন্দকুমার দে, নিরঞ্জন বড়ুয়া, নীরেন্দ্রমোহন মুখোপাধ্যায়, সুনীলকুমার মুখোপাধ্যায় ফণিভূষণ চক্রবর্তী আবদুল রহমান রবীন্দনাথ ঘোষ ও অনিলকুমার দে। এঁরা সকলে ব্রিটিশ বাহিনীর আনুগত্যের শিক্ষা ভুলে গিয়ে জাতীয়তাবাদী ক্রিয়াকলাপে অংশগ্রহণ করেন।  ফোর্থ মাদ্রাজ কোস্টাল ডিফেন্স ব্যাটারি ধ্বংস করার ষড়যন্ত্রে লিপ্ত থাকার অভিযোগে ১৯৪৩ খ্রিস্টাব্দের ১৮ ই এপ্রিল সামরিক পুলিশ গ্রেফতার করে।

কোর্ট মার্শালের বিচারে ১৯৪৩ খ্রিস্টাব্দের ৫ই আগস্ট চিত্তরঞ্জন অপর আট জনের মৃত্যুদণ্ড হয়।

ফাঁসি
১৯৪৪ খ্রিস্টাব্দের ২৭ শে সেপ্টেম্বর গোপনে মাদ্রাজ পেনিটেনশিয়রিতে নয় জনের ফাঁসি কার্যকর করে ব্রিটিশ শাসক। মৃত্যুর আগে তারা হাসি মুখে  একে অপরকে আলিঙ্গন করে বন্দে মাতরম্‌ ধ্বনি দিয়ে মৃত্যু বরণ করেন।

তথ্যসূত্র 

১৯১৯-এ জন্ম
১৯৪৩-এ মৃত্যু
ভারতীয় বিপ্লবী
ব্রিটিশ ভারতের বন্দি ও আটক
মৃত্যুদণ্ড কার্যকর হওয়া ভারতীয় ব্যক্তি
ক্রিস্তোফের মেলেন্দেস

ক্রিস্তোফের আরোন মেলেন্দেস সুয়াসো (; জন্ম: ২৫ নভেম্বর ১৯৯৭; ক্রিস্তোফের মেলেন্দেস নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লিগের শীর্ষ স্তর হন্ডুরীয় জাতীয় ফুটবল লিগের ক্লাব মোতাগুয়া এবং হন্ডুরাস অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।

২০২১ সালে, মেলেন্দেস হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
ক্রিস্তোফের আরোন মেলেন্দেস সুয়াসো ১৯৯৭ সালের ২৫শে নভেম্বর তারিখে হন্ডুরাসের লা সেইবায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
মেলেন্দেস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।

তথ্যসূত্র

বহিঃসংযোগ

 
 
 
 
 

১৯৯৭-এ জন্ম
জীবিত ব্যক্তি
হন্ডুরীয় ফুটবলার
২০২০ গ্রীষ্মকালীন অলিম্পিকের ফুটবলার
ফুটবল রক্ষণভাগের খেলোয়াড়
হন্ডুরাসের আন্তর্জাতিক ফুটবলার
পুরুষ ফুটবল রক্ষণভাগের খেলোয়াড়
গোলাম সাব্বির সাত্তার

গোলাম সাব্বির সাত্তার (তাপু) হলেন রাজশাহী বিশ্ববিদ্যালয়ের ২৪ তম উপাচার্য এবং ভূতত্ত্ব ও খনিবিদ্যা বিভাগের অধ্যাপক। তিনি ১৯৬২ সালে রাজশাহীতে জন্মগ্রহণ করেন। তিনি ভূগর্ভস্থ পানি ব্যবস্থাপনা, পানি ও মাটির মিথস্ক্রিয়া, মৃত্তিকা পদার্থ বিজ্ঞান, ভূগর্ভস্থ পানির মান পর্যবেক্ষণ, জলবায়ু পরিবর্তন, জলবায়ু পরিবর্তনের সাথে ভূপৃষ্ঠের পানির সম্পর্ক ইত্যাদি নিয়ে গবেষণা করেছেন।

শিক্ষাজীবন 
গোলাম সাব্বির সাত্তার (তাপু) ১৯৮০ সালে রাজশাহী কলেজ থেকে ইন্টারমিডিয়েট পাশ করেন। এরপর রাজশাহী বিশ্ববিদ্যালয়ের ভূতত্ত ও খনিবিদ্যা বিভাগ থেকে ১৯৮৪ সালে প্রথম শ্রেণীতে বিএসসি ডিগ্রি ও ১৯৮৫ সালে প্রথম শ্রেনীতে এমএসসি ডিগ্রি অর্জন করেন। এরপর উচ্চতর শিক্ষা অর্জনের জন্য যুক্তরাজ্যে গমন করেন। যুক্তরাজ্যের নিউক্যাসল আপনটাইম বিশ্ববিদ্যালয় থেকে ১৯৯৬ সালে কৃষি বিজ্ঞানে এমফিল ডিগ্রি লাভ করেন। এরপর তিনি জার্মানির ড্রেসড্রেনের টেকনিক্যাল ইউনিভার্সিটি থেকে পরিবেশ ব্যবস্থাপনা ও উন্নয়নে ডিপ্লেমা অর্জন করেন ২০০১ সালে। ২০০৫ সালে তিনি রাজশাহী বিশ্ববিদ্যালয় থেকে হাইড্রোজিওলজিতে পিএইচডি ডিগ্রি লাভ করেন।

কর্মজীবন 
১৯৯০ সালে গোলাম সাব্বির সাত্তার তাপু প্রভাষক পদে ভূতত্ত্ব ও খনিবিদ্যা বিভাগে যোগদান করেন। এরপর ২০০৬ সালে অধ্যাপক পদে পদোন্নতি লাভ করেন। ২০০৯ সাল থেকে ২০১২ সাল পর্যন্ত রাজশাহী বিশ্ববিদ্যালয়ের ছাত্র উপদেষ্টা হিসেবে দায়িত্বরত ছিলেন। ছাত্র উপদেষ্টা ছাড়াও তিনি বিভাগীয় সভাপতি, আবাসিক শিক্ষক, সহকারী প্রক্টর, নির্বাচিত সিনেট সদস্য, বিশ্ববিদ্যালয়ের এ্যাথলেটিক্স ও এ্যাকুয়াটিক্স কমিটির সদস্যসহ অন্যান্য কয়েকটি বিশ্ববিদ্যালয় ও প্রতিষ্ঠানে দায়িত্বরত ছিলেন। তিনি জার্মানির ড্রেসড্রেন টেকনিক্যাল ইউনিভার্সিটিতে ভিজিটিং প্রফেসর হিসেবেও কাজ করেছেন। তিনি বাংলাদেশ জিওলজিক্যাল সোসাইটি, বাংলাদেশ এসোসিয়েশন ফর এডভান্সমেন্ট অব সায়েন্স, বাংলাদেশ ন্যাশনাল জিওগ্রাফিক্যাল এসোসিয়েশন,  বাংলাদেশ, হিমালয়ান ইউনিভার্সিটি কনসোর্টিয়াম, জার্মান ইউনিভার্সিটি এলামনাই এসোসিয়েশন, ইত্যাদি প্রতিষ্ঠানের সদস্য। তিনি ৯ আগস্ট, ২০২৪ খ্রিস্টাব্দে উপাচার্যের পদ থেকে পদত্যাগ করেন।

খেলাধুলা
অধ্যাপক গোলাম সাব্বির সাত্তার তাপু এ্যাডভোকেট আব্দুস সালাম টেনিস কমপ্লেক্সের সভাপতি ছিলেন। এছাড়া বিভিন্ন সাংস্কৃতিক ও সামাজিক প্রতিষ্ঠানের সাথে তিনি কাজ করেছেন।

পরিবার 
গোলাম সাব্বির সাত্তার তাপুর বাবা গোলাম সাত্তার এবং মা সুফিয়া খাতুন। তার স্ত্রী অধ্যাপক ডক্টর তাঞ্জিমা ইয়াসমিন রাজশাহী বিশ্ববিদ্যালয়ের প্রাণরসায়ন ও অনুপ্রাণ বিজ্ঞান বিভাগের অধ্যাপক। অধ্যাপক তাপুর বড় ভাই গোলাম মাহবুব সাত্তার একজন মুক্তিযোদ্ধা। তিনি ১৯৭১ সালে পাকিস্তানি বাহিনীর হাতে শহীদ হন। অধ্যাপক তাপু ও অধ্যাপক তাঞ্জিমা ইয়াসমিন দম্পতির একজন পুত্র সন্তান রয়েছে।

তথ্যসূত্র 

"রাবি ভিসি গোলাম সাত্তারের পদত্যাগ" https://www.ittefaq.com.bd/695802/
রাজশাহী বিশ্ববিদ্যালয়ের উপাচার্য
রাজশাহী বিশ্ববিদ্যালয়ের শিক্ষক
রাজশাহী কলেজের প্রাক্তন শিক্ষার্থী
রাজশাহী জেলার ব্যক্তি
জীবিত ব্যক্তি
১৯৬২-এ জন্ম
রণবীর (সংবাদপত্র)

রণবীর () ভারতের জম্মু থেকে প্রকাশিত উর্দু ভাষার সংবাদপত্র। এটি ছিল জম্মু ও কাশ্মীরের প্রথম দৈনিক সংবাদপত্র। পত্রিকাটি ১৯২৪ হতে ১৯৫০ পর্যন্ত সক্রীয় ছিল। এটির প্রকাশনা চলাকালীন দুইবার নিষেধাজ্ঞার কবলে পরে। পত্রিকাটি ভারত বিভাজনের পক্ষে ও পাকিস্তান বিরোধী খবর প্রকাশের জন্য প্রখ্যাত ছিল।

প্রতিষ্ঠা 
রণবীর পত্রিকাটির আনুষ্ঠানিক প্রতিষ্ঠা ঘটে ১৯২৪সালে। লালা মুলকরাজ সরফ ছিলেন একই সাথে পত্রিকাটির প্রতিষ্ঠাতা ও প্রথম সম্পাদক। এর আগে তিনি লালা লাজপত রায়ের জাতীয়তাবাদী সংগঠন বন্দে মাতরমের উপ-সম্পাদক হিসেবে কাজ করেছিলেন। সরফ জম্মু ও কাশ্মীরের মহারাজা প্রতাপ সিংয়ের কাছ থেকে রণবীরকে একটি রাজ্যব্যাপী সাপ্তাহিক হিসাবে প্রকাশ করার অনুমতি নেওয়ার জন্য কিছু সময়ের জন্য আলোচনা করেছিলেন।

প্রতাপ সিংয়ের প্রয়াত বাবা, জম্মু ও কাশ্মীরের পূর্বতন রাজা রণবীর সিংয়ের নামে পত্রিকাটির নামকরণ করা হয়েছিল। রণবীরের প্রথম সংখ্যাটি ১৯২৪  সালের ২৪ জুন দৈনিক পত্রিকা হিসেবে প্রকাশিত হয়েছিল। এটি জম্মু -কাশ্মীরের প্রথম দৈনিক পত্রিকা। রণবীর ব্যক্তিগত উদ্যোগে প্রকাশ শুরু হলেও এটির মুদ্রণ সরকারি ছাপাখানায় করা হয়েছিল। প্রকাশের পরপরই, পত্রিকাটি রাজ্যে ব্যাপক পাঠকপ্রিয়তা অর্জন করে।

১৯৩০-এর নিষেধাজ্ঞা 
১৯৩০ সালের মে মাসে মহারাজা হরি সিং ব্রিটিশ ভারতে মহাত্মা গান্ধীর গ্রেপ্তার সংক্রান্ত জম্মুতে আন্দোলন নিয়ে একটি নিবন্ধের পরে রণবীরকে (এটি 'ধ্বংসাত্মক প্রচার' বলে অভিযুক্ত করে) নিষেধাজ্ঞা জারি করেন। মহারাজা যুক্তি দিয়েছিলেন যে রণবীরের ৭ মে, ১৯৩০ সংখ্যায় জম্মু বিক্ষোভে অংশগ্রহণের পরিসংখ্যান অতিরঞ্জিত ছিল এবং পত্রিকাটি মিথ্যা ইঙ্গিত দিয়েছিল যে মহারাজা নিজেই প্রতিবাদকে সমর্থন করতেন। সংবাদপত্রটি ১৯৩১ সালের নভেম্বরে পুনরায় প্রকাশনা শুরু করার অনুমতি পেয়েছিল। এই সময়টি জম্মু ও কাশ্মীরের দায়িত্বশীল সরকারের প্রতি বাড়তি চাপ ছিল, রাজ্যের সরকারের উপর অতিরিক্ত নাগরিক আন্দোলনের প্রতি পত্রিকাটির সমর্থন ছিল।

১৯৪৭-এর নিষিদ্ধকরণ ও পরবর্তী সময় 
১৯৪৭ সালের জুন মাসে ভারতে যোগদানের দাবী এবং শেখ আবদুল্লাহ'র মুক্তির আহ্বান জানিয়ে সংবাদ প্রকাশ করলে রণবীরকে দ্বিতীয়বার নিষিদ্ধ করা হয়। ভারত স্বাধীন হওয়ার পর নিষেধাজ্ঞা প্রত্যাহার করা হয় এবং ১৯৪৭ সালের সেপ্টেম্বরে রণবীর পুনরায় প্রকাশিত হতে থাকে। পরবর্তী বছরগুলিতে রণবীর জম্মু ও কাশ্মীরের পাকিস্তান-বিরোধী প্রবণতার একটি গুরুত্বপূর্ণ মুখপাত্র ছিল। ১৯৫০ সালের ১৮ মে পত্রিকাটি বন্ধ হয়ে যায়।

তথ্যসূত্র 

ভারতের দৈনিক সংবাদপত্র
১৯২৪-এ ভারতে প্রতিষ্ঠিত
১৯৫০-এ বিলুপ্ত
উর্দু ভাষার সংবাদপত্র
ভারতের উর্দু ভাষার সংবাদপত্র
নিষিদ্ধ সংবাদপত্র
১৯৫০-এ ভারতে বিলুপ্ত
অল্লম প্রভু

অল্লম প্রভু () ছিলেন দ্বাদশ শতাব্দীর এক অতিন্দ্রীয়বাদী-সন্ত এবং কন্নড় ভাষার বচন কবি (‘বচনকার’)। তিনি আত্মা ও শিবের একত্ব প্রচার করতেন। তিনি ছিলেন এক বিশিষ্ট কবি তথা লিঙ্গায়েত ধর্মান্দোলনের পৃষ্ঠপোষক সন্ত। এই আন্দোলন মধ্যযুগীয় কর্ণাটক ভূখণ্ড এবং জনপ্রিয় কন্নড় সাহিত্যকে পুনর্গঠিত করেছিল। লিঙ্গায়েত ধর্মের প্রবর্তক বসব ও এই মতাবলম্বী সর্বাপেক্ষা উল্লেখযোগ্য মহিলা কবি অক্ক মহাদেবীর সঙ্গে অল্লম প্রভুকে ‘লিঙ্গায়েত ধর্মের ত্রয়ী’র অন্যতম গণ্য করা হয়।

অল্লম প্রভুর রচিত কবিতাগুলি বর্তমানে বচন সাহিত্যের অঙ্গ। এই কবিতাগুলিতে তিনি আচার-অনুষ্ঠান ও সামাজিক রীতিনীতির সমালোচনা করেছেন, সামাজিক বাধাগুলিকে ছিন্ন করেছেন এবং নৈতিক মূল্যবোধ ও শিবের প্রতি ভক্তিমূলক পূজার উপর গুরুত্ব আরোপ করেছেন। একথা সর্বজনবিদিত যে বসবকে লিঙ্গায়েত আন্দোলনের প্রধান অনুপ্রেরণাদাতা মনে করা হয় এবং সেই জন্য তিনি অনুভব মন্তপে ‘অন্ন’ (‘জ্যেষ্ঠ ভ্রাতা’) আখ্যাও পেয়েছিলেন, কিন্তু অল্লম প্রভু ছিলেন এই অনুভব মন্তপে পৌরোহিত্যকারী প্রকৃত গুরু।

পাদটীকা

তথ্যসূত্র

উল্লেখপঞ্জি

মুদ্রিত সূত্র

ওয়েব-সূত্র

আরও পড়ুন

বহিঃসংযোগ 
 Introducing Vacanas: Some poems of Allama Prabhu and other Virasaiva saints, MD Shirley
 Lingayats as a Sect, William McCormack (1963), The Journal of the Royal Anthropological Institute of Great Britain and Ireland, Vol. 93, No. 1, pages 59–71
 Work as Worship in Vīraśaiva Tradition, R Blake Michael (1982), Journal of the American Academy of Religion, Vol. 50, No. 4, pages 605-619

লিঙ্গায়েত কবি
লিঙ্গায়েত ধর্ম
কন্নড় কবি
ভারতীয় সমাজ সংস্কারক
অদ্বৈত শৈবধর্ম
ভারতীয় কবি
লিঙ্গায়েত সন্ত
১২শ শতাব্দীর ভারতীয় কবি
ভারতীয় পুরুষ কবি
রামচন্দ্র চন্দ্রবংশী বিশ্ববিদ্যালয়

রামচন্দ্র চন্দ্রবংশী বিশ্ববিদ্যালয় ভারতের ঝাড়খণ্ডের পালামুতে অবস্থিত একটি বেসরকারি বিশ্ববিদ্যালয়। এটি ২০১৮ সালে প্রতিষ্ঠিত হয়েছিল।

তথ্যসূত্র

বহিঃসংযোগ 

 

২০১৮-এ প্রতিষ্ঠিত শিক্ষাপ্রতিষ্ঠান
ঝাড়খণ্ডের বিশ্ববিদ্যালয় ও কলেজ
২০১৮-এ ঝাড়খণ্ডে প্রতিষ্ঠিত
২০১৮-এ প্রতিষ্ঠিত বিশ্ববিদ্যালয় ও কলেজ
সরলা বিড়লা একাডেমি

সরলা বিড়লা একাডেমি (অনানুষ্ঠানিকভাবে এসবিএ) ভারতের কর্ণাটক, বেঙ্গালুরুতে অবস্থিত একটি ছেলেদের জন্য স্বাধীন আবাসিক বিদ্যালয়।  এটি ব্যানারঘাট্টা রোডের পাশে অবস্থিত। এটি ২০০৪ সালে প্রতিষ্ঠিত হয়েছিল। এটি আইসিএসই আইজিসিএসই এবং আইবি ডিপ্লোমা প্রোগ্রাম অনুসরণ করে।

তথ্যসূত্র 

২০০৪-এ প্রতিষ্ঠিত শিক্ষাপ্রতিষ্ঠান
২০০৪-এ কর্ণাটকে প্রতিষ্ঠিত
কর্ণাটকের আবাসিক বিদ্যালয়
বেঙ্গালুরুর বিদ্যালয়
ভৌত নিরাপত্তা

ভৌত নিরাপত্তা বলতে কোন সুযোগ-সুবিধা, যন্ত্রপাতি, উপকরণ সামগ্রী এবং সম্পদে কারও অননুমোদিত ব্যবহার তথা প্রবেশাধিকার ও হস্তক্ষেপ রোধে এবং গুপ্তচরবৃত্তি, চুরি, অগ্নি সুরক্ষা অথবা সন্ত্রাসী হামলার মতো ক্ষতি বা ধ্বংসসাধনের হাত থেকে কর্মী এবং সম্পত্তির সুরক্ষার্থে প্রণীত নিরাপত্তা পরিকল্পনা ও ব্যবস্থাকে বোঝানো হয়ে থাকে। আন্তঃনির্ভর ব্যবস্থাদির একাধিক স্তরের ব্যবহার ভৌত নিরাপত্তার মধ্যে অন্তর্ভুক্ত; এদের মধ্যে থাকতে পারে সিসিটিভি নজরদারি, নিরাপত্তা রক্ষী, সুরক্ষা প্রাচীর, তালা, অ্যাক্সেস কন্ট্রোল, সীমান্তে অনুপ্রবেশ সনাক্তকরণ, প্রতিবন্ধকতা তৈরিকারী বিভিন্ন ব্যবস্থা, অগ্নি সুরক্ষাব্যবস্থাসহ ব্যক্তি এবং সম্পত্তি সুরক্ষার্থে পরিকল্পিত বিবিধ ব্যবস্থা।

তথ্যসূত্র

নিরাপত্তা
অপরাধ প্রতিরোধ
জননিরাপত্তা
জাতীয় নিরাপত্তা
নিরাপত্তা প্রকৌশল
৬জি

টেলিযোগাযোগে, ৬জি হলো ষষ্ঠ প্রজন্মের মান যা বর্তমানে সেলুলার ডেটা নেটওয়ার্ক সমর্থনকারী ওয়্যারলেস যোগাযোগ প্রযুক্তিগুলির জন্য বিকাশের অধীনে রয়েছে। এটি ৫জি এর পরিকল্পিত উত্তরাধিকারী এবং সম্ভবত উল্লেখযোগ্যভাবে দ্রুত হবে। তার পূর্বসূরীদের মতো, ৬জি নেটওয়ার্কগুলি সম্ভবত ব্রডব্যান্ড সেলুলার নেটওয়ার্ক হবে, যেখানে পরিষেবা অঞ্চলটি ছোট ভৌগোলিক অঞ্চলে বিভক্ত যাকে বলা হয় সেল। বেশ কয়েকটি কোম্পানি (নোকিয়া, এরিকসন, হুয়াওয়েই, স্যামসাং, এলজি, অ্যাপল), পাশাপাশি বেশ কয়েকটি দেশ (চীন, দক্ষিণ কোরিয়া এবং জাপান) ৬জি নেটওয়ার্কে আগ্রহ দেখিয়েছে।

৬জি নেটওয়ার্কগুলি তাদের পূর্বসূরীদের তুলনায় আরও বেশি বৈচিত্র্য প্রদর্শন করবে বলে আশা করা হচ্ছে এবং তারা বর্তমান মোবাইল ব্যবহারের পরিস্থিতি যেমন অপ্রকৃত বাস্তবতা এবং উদ্দীপিত বাস্তবতা (ভিআর/এআর), সর্বব্যাপী তাৎক্ষণিক যোগাযোগ, বিস্তৃত বুদ্ধিমত্তা এবং ইন্টারনেট অব থিংস (আইওটি)। এটা আশা করা হচ্ছে যে মোবাইল নেটওয়ার্ক অপারেটররা ৬জি এর জন্য নমনীয় বিকেন্দ্রীভূত ব্যবসায়িক মডেল গ্রহণ করবে, যার মধ্যে স্থানীয় বর্ণালি লাইসেন্সিং, বর্ণালী ভাগাভাগি, অবকাঠামো ভাগাভাগি, এবং মোবাইল এজ কম্পিউটিং, কৃত্রিম বুদ্ধিমত্তা, শর্ট প্যাকেট যোগাযোগ এবং ব্লকচেইন প্রযুক্তি দ্বারা পরিচালিত বুদ্ধিমান স্বয়ংক্রিয় ব্যবস্থাপনা থাকবে।

স্যাটেলাইট উৎক্ষেপণ পরীক্ষা
২০২০ সালের নভেম্বরে, চীন লং মার্চ ৬ উৎক্ষেপক যান রকেট ব্যবহার করে ১২টি অন্যান্য স্যাটেলাইটের সঙ্গে কক্ষপথে একটি পরীক্ষামূলক সফলভাবে উৎক্ষেপণ করে। গ্লোবাল টাইমস পত্রিকার মতে, স্যাটেলাইটটির উদ্দেশ্য "মহাকাশে টেরাহার্জ (THz) যোগাযোগ প্রযুক্তি যাচাই করা"।

প্রত্যাশা
সাম্প্রতিক একাডেমিক নিবন্ধে ৬জি এবং নতুন বৈশিষ্ট্যগুলি অন্তর্ভুক্ত করা যেতে পারে। ৬জি সমর্থনকারী এআই অবকাঠামো থেকে ৬জি আর্কিটেকচার, প্রোটোকল এবং অপারেশনকে এআই ডিজাইন এবং অপ্টিমাইজ করা পর্যন্ত এই অনেকগুলি পূর্বাভাসের মধ্যে এআই অন্তর্ভুক্ত করা হয়েছে। নেচার ইলেকট্রনিক্সের আরেকটি গবেষণায় ৬জি গবেষণার জন্য একটি কাঠামো প্রদান করা হয়েছে বলে উল্লেখ করা হয়েছে "আমরা পরামর্শ দিচ্ছি যে মানবকেন্দ্রিক মোবাইল যোগাযোগ এখনও ৬জি এর সবচেয়ে গুরুত্বপূর্ণ প্রয়োগ হবে এবং ৬জি নেটওয়ার্ক মানবকেন্দ্রিক হওয়া উচিত। এইভাবে, উচ্চ নিরাপত্তা, গোপনীয়তা এবং গোপনীয়তা থাকা উচিত ৬জি এর মূল বৈশিষ্ট্য হতে হবে এবং ওয়্যারলেস গবেষণা সম্প্রদায়ের দ্বারা বিশেষ মনোযোগ দেওয়া উচিত।" ৬জি কোন ফ্রিকোয়েন্সিগুলিতে কাজ করবে সে প্রশ্নটি এখনও ব্যাখ্যার উপর নির্ভর করে। ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স ইনস্টিটিউট বলেছে যে, "১০০ GHz থেকে ৩ THz পর্যন্ত ফ্রিকোয়েন্সিগুলি পরবর্তী প্রজন্মের ওয়্যারলেস কমিউনিকেশন সিস্টেমের জন্য প্রতিশ্রুতিশীল ব্যান্ড কারণ অব্যবহৃত এবং অপ্রকাশিত বর্ণালী বিস্তৃত।" প্রয়োজনীয় উচ্চ ট্রান্সমিশন গতি সমর্থন করার মধ্যে সবচেয়ে বড় চ্যালেঞ্জগুলির মধ্যে একটি হলো বৈদ্যুতিক সার্কিটগুলিতে গ্রহণযোগ্য অনুপাতে শক্তি/বিদ্যুৎ খরচ এবং সংশ্লিষ্ট তাপ বিকাশের সীমাবদ্ধতা।

তথ্যসূত্র

মোবাইল টেলিযোগাযোগ
বস্তুসমূহের ইন্টারনেট
প্রযুক্তি পূর্বাভাস
ডেটা সেন্টার
তারহীন যোগাযোগ ব্যবস্থা
এ এফ এম মফিজুল ইসলাম

এ এফ এম মফিজুল ইসলাম একজন বাংলাদেশী শিক্ষাবিদ। তিনি ঢাকায় অবস্থিত বেসরকারি বিশ্ববিদ্যালয়, সাউথইস্ট ইউনিভার্সিটির উপাচার্য।

শিক্ষাজীবন 
মফিজুল ইসলাম বিশ্বব্যাংকের অর্থায়নে ঢাকা বিশ্ববিদ্যালয় থেকে ১৯৮৯ সালে অর্থনীতিতে পিএইচডি ডিগ্রি অর্জন করেন।

কর্মজীবন 
কর্মজীবনে মফিজুল ইসলাম ঢাকা বিশ্ববিদ্যালয়ের ব্যবসায় প্রশাসন ইনস্টিটিউট (আইবিএ), রাজশাহী বিশ্ববিদ্যালয়ের ইনস্টিটিউট অব বাংলাদেশ স্টাডিজ (আইবিএস) এবং চট্টগ্রাম বিশ্ববিদ্যালয়ের অর্থনীতি বিভাগে অধ্যাপনা করেছেন। এছাড়া তিনি সাউথইস্ট ইউনিভার্সিটির বোর্ড অব ট্রাস্টিজের উপদেষ্টা হিসেবেও দায়িত্ব পালন করেন।

এ এফ এম মফিজুল ইসলাম ২০১৯ সালের ২৪ নভেম্বর ঢাকায় অবস্থিত বেসরকারি বিশ্ববিদ্যালয়, সাউথইস্ট ইউনিভার্সিটির উপাচার্যের দায়িত্বভার গ্রহণ করেন।

প্রকাশনা 
মফিজুল ইসলাম দেশীয় ও আন্তর্জাতিক জার্নালে ৫০টিরও বেশি গবেষণা প্রবন্ধ প্রকাশ করেছেন।

তথ্যসূত্র 

বাংলাদেশী শিক্ষাবিদ
ঢাকা বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের শিক্ষক
রাজশাহী বিশ্ববিদ্যালয়ের শিক্ষক
চট্টগ্রাম বিশ্ববিদ্যালয়ের শিক্ষক
সাউথইস্ট ইউনিভার্সিটির উপাচার্য